U-I-190/07
Natisni
Opravilna št.:
U-I-190/07
Datum odločitve:
6. 3. 2008
ECLI:
ECLI:SI:USRS:2008:U.I.190.07
Akt:
Zakon o spremembi in dopolnitvi Obligacijskega zakonika (Uradni list RS, št. 40/07) (OZ), 1. čl.
Izrek:
Pobuda za začetek postopka za oceno ustavnosti 1. člena Zakona o spremembi in dopolnitvi Obligacijskega zakonika (Uradni list RS, št. 40/07) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Stane Perko, Cerklje
Datum vloge:
18. 6. 2007
Vrsta odločitve:
sklep
Vrsta rešitve:
zavrženje
Dokument:
US28019
Dokument v PDF obliki:
U-I-190-07.pdf
106 KB
Prenesite datoteko
U-I-190/07-5
6. 3. 2008
SKLEP
Ustavno sodišče je v postopku za preizkus pobude Staneta Perka, Cerklje na Gorenjskem, na seji 6. marca 2008
sklenilo:
Pobuda za začetek postopka za oceno ustavnosti 1. člena Zakona o spremembi in dopolnitvi Obligacijskega zakonika (Uradni list RS, št. 40/07) se zavrže.
Obrazložitev
1. Pobudnik izpodbija 1. člen Zakona o spremembi in dopolnitvi Obligacijskega zakonika (v nadaljevanju OZ-A), ki določa, da se črta 376. člen Obligacijskega zakonika (Uradni list RS, št. 83/01 in 32/04 – v nadaljevanju OZ). Meni, da črtanje načela
ne ultra alterum tantum
iz OZ ni pravilen način reševanja finančnih težav dolžnikov, saj je v neskladju s temeljnimi človekovimi pravicami in z odločbo Ustavnega sodišča št. U-I-166/03 z dne 11. 11. 2004 (Uradni list RS, št. 128/04 in OdlUS XIII, 69).
2. Po prvem odstavku 24. člena Zakona o Ustavnem sodišču (Uradni list RS, št. 64/07 – ur. p. b. – v nadaljevanju ZUstS) mora tisti, ki vloži pobudo za začetek postopka za oceno ustavnosti, izkazati svoj pravni interes. Ta je podan, če predpis, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj (drugi odstavek 24. člena ZUstS). Po ustaljeni ustavnosodni presoji mora biti pravni interes neposreden in konkreten, morebitna ugoditev predlogu pa mora privesti do izboljšanja pobudnikovega pravnega položaja.
3. Pobudnik kot državljan Republike Slovenije trdi, da izpodbijana določba neposredno posega v njegov pravni položaj. Vendar v pobudi le splošno izraža svoje nestrinjanje z izpodbijano ureditvijo, ne pojasni pa, kako bi morebitna ugoditev pobudi izboljšala njegov pravni položaj. Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS v sestavi: predsednik Jože Tratnik ter sodnice in sodniki dr. Janez Čebulj, dr. Zvonko Fišer, mag. Marta Klampfer, mag. Marija Krisper Kramberger, mag. Miroslav Mozetič, dr. Ciril Ribičič in dr. Mirjam Škrk. Sklep je sprejelo soglasno.
Jože Tratnik
Predsednik